Relectio De Poenitentia Habita In Academia Salmanticensis, Anno M.D.XLVIII., "Hæc itaque cõcluſio primùm certa eſt per definitionẽ Leonis…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Hæc itaque conclusio primùm certa eſt per definitionem Leonis Papæ in epiſtola ad Theodorum epiſcopum. 69. & refertur De pœniten, d. 1. cap. Multiplex (inquit) miſericordia Dei ita lapſibus ſubuenit humanis, vt non ſolùm per baptiſmi gratiam, ſed etiam per pœnitentiæ medicinam ſpes vitæ reparetur æternæ. Et qui regenerationis donum violaſ ſent, proprio ſe iudicio condemnantes, ad remiſſionem criminum peruenirent: ſic diuinę bonitatis præ ſidiis ordinatis, vt indulgentia Dei, niſi ſupplicatione sacerdotum nequeat obtineri, mediator enim Dei & hominum hanc præpoſitis Eccleſiæ tradit potestatem, vt & pœnitentibus actionem pœnitentiæ darent: & ſalubri ſatisfactione purgatos ad communionem ſacramentorum per ianuam reconciliationis admitterent. Et concludit tandem in hæc verba. Neceſ ſarium eſt, vt peccatorum reatus ante vltimum diem ſacerdotali ſupplicatione ſoluatur.